<b>ע"כ חל עלי חובת ביאור להמליץ בעד כל הדעות הללו,</b> ולומר שכולם מצאו להם סמך מן פסוק זה לפי שקשה להם הלא כבר נאמר <small>(ויקרא א ז)</small> ונתנו בני אהרן הכהנים אש וגו', שמצוה להביא מן ההדיוט ואיך יאמר אשר לא צוה אותם. ואין לומר כדברי מהרי"א שהיה להם ליקח אש הקטורת ממזבח העולה שהרי ציווי זה היה אחרי מות בני אהרן ושם נאמר <small>(שם טז יב)</small> ולקח מלא המחתה גחלי אש מלפני ה' וגו'. ע"כ ראוי לפרש אש זרה זו על צד הזרות והרמז על שאר דברים שנרמזו באש זרה.

